ചൈനയില് വീണ്ടും കൊവിഡ് വൈറസ് പടര്ന്നു പിടിക്കുന്നു കൂടുതല് പേര്ക്ക് രോഗം ബാധിക്കാനിടയുണ്ടെന്ന് മുന്നറിയിപ്പ് ബെയ്ജിംഗ്: നീണ്ട ഇടവേളക്ക് ശേഷം ചൈനയില് വീണ്ടും കൊവിഡ് വൈറസ് പടര്ന്നു പിടിക്കുന്നു. ഡെല്റ്റ വകഭേദമാണ് ചൈനയിയെ പലഭാഗത്തും റിപ്പോര്ട്ട് ചെയ്യുന്നത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വരും ദിവസങ്ങളില് കൂടുതല് പേര്ക്ക് രോഗം ബാധിക്കാനിടയുണ്ടെന്നാണ് ആരോഗ്യ വിദഗ്ധര് നല്കുന്ന മുന്നറിയിപ്പ്. വിദേശത്തു നിന്നെത്തിയ കൊവിഡ് ഡെല്റ്റ വകഭേദമാണ് ചൈനയില് ഭീഷണിയെന്ന് ദേശീയ ഹെല്ത്ത് കമ്മീഷന് ഉദ്യോഗസ്ഥന് ലിയാങ്യു അറിയിച്ചു. ചൈനയിലെ 11 പ്രവിശ്യകളില് ഒക്ടോബര് 17 മുതലാണ് കോവിഡ് വകഭേദം പടരാന് ആരംഭിച്ചതെന്നാണ് ദേശീയ ആരോഗ്യ കമ്മീഷന് വക്താവ് മി ഫെങ് അറിയിക്കുന്നത്. രാജ്യം വിട്ട് യാത്ര ചെയ്തവരിലാണ് രോഗബാധ കൂടുതലായും റിപ്പോര്ട്ട് ചെയ്തിരിക്കുന്നത്. വൈറസ് വ്യാപനം റിപ്പോര്ട്ട് ചെയ്ത് സ്ഥലങ്ങളില് മുന്കരുതല് നടപടികള് സ്വീകരിക്കണമെന്ന് അദ്ദേഹം അഭ്യര്ത്ഥിച്ചു. ഗന്സു പ്രവിശ്യയിലെ ലാന്ഴൗ അടക്കമുള്ള നഗരങ്ങളില് പൊതുഗതാഗതത്തിന് നിരോധനം ഏര്പ്പെടുത്തിയിട്ടുണ്ട്. മംഗോളിയയുടെ പടിഞ്ഞാറന് മേഖലയായ എജിനയില് ആളുകളോട് പുറത്തിറങ്ങരുതെന്നും യാത്ര ചെയ്യരുതെന്നും നിര്ദ്ദേശിച്ചിട്ടുണ്ട്. ബെയ്ജിംഗിലെ മൂന്ന് ജില്ലകളിലും രോഗം റിപ്പോര്ട്ട് ചെയ്തിട്ടുണ്ട്. തുടര്ന്ന് ഒക്ടോബര് 30 ന് നിശ്ചയിച്ച മാരത്തണ് നിരോധിച്ചു.